	Európsky parlament
2024-2029
	


 
<Commission>{AFET}Výbor pre zahraničné veci</Commission>
 
<RefProc>2025/2259</RefProc><RefTypeProc>(INI)</RefTypeProc>
<Date>{26/02/2026}26.02.2026</Date>
<TitreType>NÁVRH SPRÁVY</TitreType>
<Titre>o správe Komisie o Ukrajine za rok 2025</Titre>
<DocRef>(2025/2259(INI))</DocRef>
<Commission>{AFET}Výbor pre zahraničné veci</Commission>
Spravodajca: <Depute>Michael Gahler</Depute>

PR_INI
OBSAH
strana
NÁVRH UZNESENIA EURÓPSKEHO PARLAMENTU	3
PRÍLOHA: VYHLÁSENIE O POSKYTNUTÝCH INFORMÁCIÁCH	7



[bookmark: _Toc256000000]NÁVRH UZNESENIA EURÓPSKEHO PARLAMENTU
o správe Komisie o Ukrajine za rok 2025

(2025/2259(INI))
Európsky parlament,
–	so zreteľom na svoje predchádzajúce uznesenia o Ukrajine,
–	so zreteľom na pracovný dokument útvarov Komisie zo 4. novembra 2025 s názvom Správa o Ukrajine za rok 2025 (SWD(2025)0759) a na sprievodné oznámenie Komisie s názvom Oznámenie o politike rozširovania EÚ za rok 2025 (COM(2025)0690),
–	so zreteľom na článok 55 rokovacieho poriadku,
–	so zreteľom na správu Výboru pre zahraničné veci (A10-0000/2026),
A.	keďže Parlament čo najdôraznejšie odsudzuje ruskú agresiu voči Ukrajine a podporuje právo Ukrajiny na zvrchovanosť, nezávislosť a územnú celistvosť v rámci jej medzinárodne uznaných hraníc;
B.	keďže Ukrajina preukázala pozoruhodnú odolnosť na svojej ceste k členstvu EÚ, a to aj napriek prebiehajúcej ruskej útočnej vojne;
C.	keďže Ukrajina je naďalej odhodlaná zosúlaďovať svoje právne predpisy s acquis EÚ;
D.	keďže napriek dosiahnutému pokroku treba vynaložiť ďalšie úsilie, pokiaľ ide o posilnenie právneho štátu na Ukrajine a boj proti korupcii;
E.	keďže ukrajinské demokratické inštitúcie preukázali prispôsobivosť aj po vyhlásení stanného práva; keďže Ukrajina by mala naďalej pracovať na zabezpečení transparentnosti a rovnováhy moci;
F.	keďže občianska spoločnosť zostáva pilierom odolnosti a demokracie na Ukrajine, hoci prípady nátlaku na aktivistov vyvolávajú obavy a vyžadujú si vládne opatrenia;
G.	keďže proces integrácie do EÚ má širokú podporu v celej ukrajinskej spoločnosti a vo všetkých ukrajinských inštitúciách a je naďalej základnou hnacou silou demokratického rozvoja Ukrajiny;
I. Aktuálny stav ruskej útočnej vojny a sankcií EÚ
1.	opätovne potvrdzuje svoju neochvejnú solidaritu s obyvateľmi Ukrajiny a podporuje jej nezávislosť, zvrchovanosť a územnú celistvosť v rámci jej medzinárodne uznaných hraníc; dôrazne pripomína prirodzené právo Ukrajiny na sebaobranu v súlade s článkom 51 Charty OSN;
2.	vyzýva EÚ a jej členské štáty na posilnenie pomoci, aby Ukrajina mohla presadzovať svoje právo na sebaobranu; trvá na tom, že EÚ a jej členské štáty musia spolu s partnermi a spojencami prispieť k vybudovaniu silných a právne záväzných bezpečnostných záruk pre Ukrajinu, ktoré budú odrádzať od budúcej ruskej agresie;
3.	oceňuje oznámenie Komisie z januára 2026, podľa ktorého poskytne 90 miliárd EUR na kritickú podporu rozpočtových a vojenských potrieb Ukrajiny v rokoch 2026 – 2027;
II. Záväzok v súvislosti s pristúpením k EÚ
4.	rozhodne víta, že Ukrajina je naďalej odhodlaná plniť požiadavky na členstvo v EÚ; víta ukončenie procesu preverovania všetkých tematických blokov a naliehavo vyzýva Maďarsko, aby prestalo vetovať otvorenie ďalších blokov rokovacích kapitol; víta rozhodnutie Komisie a cyperského predsedníctva Rady pokračovať v rokovaniach na technickej úrovni, kým sa nezačnú budúce rokovania;
III. Demokracia, právny štát a boj proti korupcii
5.	uznáva mimoriadne úsilie Ukrajiny o posilnenie demokratických inštitúcií počas vojny; víta napredovanie Ukrajiny v oblasti reformy súdnictva a boja proti korupcii; požaduje trvalý pokrok v týchto kritických oblastiach;
6.	oceňuje prijatie 10-bodového plánu hlavných reforiem dohodnutého medzi EÚ a Ukrajinou v decembri 2025, ktorého cieľom je posilniť právny štát a zlepšiť protikorupčné opatrenia;
7.	uznáva úsilie vynaložené pri príprave demokratických volieb, ktoré sa majú konať po zrušení stanného práva; víta obnovenie vysielania zasadnutí Verchovnej Rady, čím sa posilnila demokratická legitimita Ukrajiny;
8.	opätovne zdôrazňuje, že Verchovna rada Ukrajiny zohráva kľúčovú úlohu pri rýchlom prijímaní reforiem;
9.	naliehavo vyzýva Ukrajinu, aby sa naďalej zaoberala problémami, ktoré bránia reforme súdnictva, najmä pokiaľ ide o nezávislosť súdnictva; požaduje reformu štátnej bezpečnostnej služby a štátneho vyšetrovacieho úradu, ktorá by vychádzala z iniciatívy prezidenta Zelenského oznámenej 2. januára 2026;
10.	požaduje preskúmanie opatrení stanného práva, vrátane tzv. Lozového noviel, a postupov vyšetrovacej väzby; nabáda na väčšiu transparentnosť pri prístupe k verejným záznamom, pričom uznáva bezpečnostné potreby v čase vojny; víta zavedenie nového zákona o lobizme;
11.	víta napredovanie špecializovaných protikorupčných agentúr pri odhaľovaní a stíhaní mediálne známych prípadov; oceňuje zavedenie mechanizmov pre oznamovateľov; naliehavo vyzýva Ukrajinu, aby pomocou transparentných postupov vymenúvania a spoľahlivých záruk zabezpečila, že protikorupčné inštitúcie zostanú nezávislé voči tlaku zo strany politikov a súdnictva;
12.	víta členstvo Ukrajiny v pracovnej skupine pre úplatkárstvo zriadenej v Organizácii pre hospodársku spoluprácu a rozvoj (OECD) ako pozitívny krok smerom k plnému členstvu v OECD; uznáva, že Ukrajina dosiahla pokrok pri vykonávaní právnych predpisov na boj proti úplatkárstvu pri medzinárodných transakciách;
IV. Základné slobody a ľudské práva
13.	oceňuje, že Ukrajina sa napriek prebiehajúcej ruskej agresii zaviazala dodržiavať základné práva, čo je zjavné z jej vykonávania plánu pre právny štát prijatého v máji 2025; vyzýva Ukrajinu, aby sa naďalej zasadzovala za slobodu prejavu a nezávislosť médií; požaduje, aby sa preskúmali obmedzenia zavedené stanným právom s cieľom zabezpečiť, aby takéto obmedzenia boli nevyhnutné a primerané;
14.	s uspokojením konštatuje, že ukrajinská občianska spoločnosť je naďalej aktívna aj napriek ťažkostiam, ktoré zažila počas vojny; naliehavo vyzýva ukrajinské orgány, aby intenzívnejšie konzultovali s občianskou spoločnosťou a sociálnymi partnermi a aby náležite zohľadňovali ich príspevky;
V. Regionálna spolupráca a dobré susedské vzťahy
15.	víta zvýšené úsilie Ukrajiny o zosúladenie svojich pozícií s EÚ a Svetovou obchodnou organizáciou; nabáda na úzku koordináciu s EÚ pri medzinárodných obchodných rokovaniach;
16.	oceňuje posilnenú spoluprácu v otázkach bezpečnosti a obrany medzi Ukrajinou a EÚ a jej členskými štátmi, najmä v rámci Európskeho mierového nástroja;
VI. Sociálno-ekonomické reformy
17.	nabáda ukrajinskú vládu, aby pri reforme verejnej správy a riadení verejných financií postupovala systematicky a zabezpečila súlad s existujúcim plánom;
18.	víta úspešnú reformu Úradu pre hospodársku bezpečnosť Ukrajiny a jeho Agentúry pre vymáhanie a správu majetku;
19.	nabáda Ukrajinu, aby ďalej napredovala pri integrácii do jednotného trhu EÚ; odporúča, aby sa zamerala na desať priorít uvedených v akčnom pláne o prehĺbenej a komplexnej zóne voľného obchodu medzi EÚ a Ukrajinou; víta, že európsky roaming za vnútroštátne ceny platí od januára 2026 aj na Ukrajine;
20.	vyzýva na trvalé úsilie o liberalizáciu kapitálových tokov, okrem iného zosúladením s nariadením o jednotnej oblasti platieb v eurách[footnoteRef:2]1, a na posilnenie boja proti praniu špinavých peňazí a financovaniu terorizmu; [2: 1 Nariadenie Európskeho parlamentu a Rady (EÚ) č. 260/2012 zo 14. marca 2012, ktorým sa ustanovujú technické a obchodné požiadavky na úhrady a inkasá v eurách a ktorým sa mení a dopĺňa nariadenie (ES) č. 924/2009 (Ú. v. EÚ L 94, 30.3.2012, s. 22, ELI: http://data.europa.eu/eli/reg/2012/260/oj).] 

21.	oceňuje účinné viacúrovňové riadenie Ukrajiny; víta dosiahnutý pokrok pri decentralizácii v súlade s požiadavkami na pristúpenie k EÚ; vyzýva na ďalšie reformy na posilnenie miestnej samosprávy;
22.	vyjadruje Ukrajine uznanie za splnenie 63 zo 68 reformných podmienok uvedených v Pláne pre Ukrajinu, ktorý bol pôvodne navrhnutý tak, aby sa realizoval po skončení vojny, ale napokon sa vykonával už počas vojny, čo umožnilo vyplatenie 26,8 miliardy EUR v roku 2025; vyzýva na trvalé úsilie o vykonávanie v súlade s nariadením (EÚ) 2024/792[footnoteRef:3]2, najmä s cieľom povzbudiť Ukrajinu, aby sa zosúladila s právnymi predpismi EÚ v oblasti verejného obstarávania; [3: 2 Nariadenie Európskeho parlamentu a Rady (EÚ) 2024/792 z 29. februára 2024, ktorým sa zriaďuje Nástroj pre Ukrajinu (Ú. v. EÚ L, 2024/792, 29.2.2024, ELI: http://data.europa.eu/eli/reg/2024/792/oj).] 

VII. Energetika a udržateľný rozvoj
23.	víta významný pokrok dosiahnutý pri reformách odvetvia energetiky a zosúladení Ukrajiny s cieľmi Európskej zelenej dohody a Dohody o čistom priemysle; vyjadruje Ukrajine uznanie za pokrok pri vykonávaní jej národného energetického a klimatického plánu, hoci Rusko zničilo veľkú časť jej energetickej infraštruktúry;
°
°	°
24.	poveruje svoju predsedníčku, aby postúpila toto uznesenie Rade, Komisii, podpredsedníčke Komisie/vysokej predstaviteľke Únie pre zahraničné veci a bezpečnostnú politiku, vládam a parlamentom členských štátov a vláde a parlamentu Ukrajiny.

<FootprintIntro></FootprintIntro>
Spravodajca na vlastnú zodpovednosť vyhlasuje, že do svojej správy nezahrnul žiadne informácie od zástupcov záujmových skupín, na ktorých sa vzťahuje medziinštitucionálna dohoda o povinnom registri transparentnosti[footnoteRef:4]1, ani od zástupcov verejných orgánov tretích krajín vrátane ich diplomatických misií a veľvyslanectiev, ktorí sa musia uviesť v tejto prílohe podľa článku 8 prílohy I k rokovaciemu poriadku. [4: 1 Medziinštitucionálna dohoda z 20. mája 2021 medzi Európskym parlamentom, Radou Európskej únie a Európskou komisiou o povinnom registri transparentnosti (Ú. v. EÚ L 207, 11.6.2021, s. 1, ELI: http://data.europa.eu/eli/agree_interinstit/2021/611/oj).] 

